[{"text_idx": "#000002", "text": "La nova literatura premio \u201eLau\u0306ro de la Akademio\u201d estas la okazo gastigi antau\u0306 nia mikrofono la direktoron de la Literatura Sekcio de Akademio de Esperanto, d-ron Carlo Minnaja. En la komenca kulturtema kroniko ni informas pri pola kaj angla apoj ebligantaj konatig\u0302i kun la trezoroj de la Muzeo de Czartoryski-princoj; pri nova >muralo<, murpentraj\u0302o en la loko Tychy omag\u0302anta la memoron de la pola verkistino Zofia Na\u0142kowska, konata al esperantistoj pro sia raporta libreto \u201eMedalionoj\u201d. Nia arkiva felietono pri Koninda Pollando priskribas historiepizodojn de la urbo \u0141o\u0301dz\u0301 (Lodzo) en la centra Pollando. Pri la reta formulo de BEL-konferencoj ni informas en la E-komunuma segmento. Muzike akompanas nin Martin kaj La Talpoj per fragmento de la kanzono \u201ePostsomero\u201d. La apudanta la elsendon reta foto bildigas murpentraj\u0302on dedic\u0302itan al pola verkistino Zofia Na\u0142kowska. En unuopaj rubrikoj de nia pag\u0302o eblas dau\u0306re konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Portempe ili \u2013 pro teknikaj kialoj \u2013 ne estas aktualigataj. Tial la aktualajn c\u0302erpaj\u0302ojn bv. sekvi per filmetoj c\u0302e: La tuta elsendo estas au\u0306debla en jutubo c\u0302e la kanalo: Espero2009: I.a. pere en jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]